钦定古今图书集成/明伦汇编/交谊典/第044卷 > 《次韵周公谨见赠》前人
## 钦定古今图书集成/明伦汇编/交谊典/第044卷 > 《次韵周公谨见赠》前人

“池鱼思故渊，槛兽念旧薮。官曹困窘束，卯入常尽酉。”
简书督期会，何用传不朽。十年从世故，尘土满衣袖。
归来忽相见，忘此别离久。缅想“德翁隐，坐羡沮溺耦。
新诗使我和，矉里忘己丑。平生知我者，颇亦似公否。”
山林期晚岁，鸡黍共尊酒。却笑桓公言，凄然汉南柳。